Слынны вандроўнік, паляўнічы і яхтсмен, ён праславіўся і серыяй фатаграфій беларускіх (ліцвінскіх) сялян. Яго фотаздымкі таксама лічацца найкаштоўнейшым дакументам эпохі. Граф паспеў зафіксаваць пэўны пласт культуры: касцюмы, быт, тыпажы мясцовага люду. Але, як і Кёрціс, гэтаксама выдаў сябе з галавой як чалавек, несумненна, артыстычнага тэмпераменту, але іншага саслоўя. Фатаграфіі Тышкевіча таксама ўласцівы падыход тэатральнай інсцэніроўкі. Па сутнасці, яна выяўляе позірк чалавека, які стаіць вышэй на сацыяльнай лесвіцы за тых, каго ён фатаграфуе — і лічыць гэта належным. Тым не менш, гэтыя два фатографа з розных кантынентаў паспелі захаваць тую культуру, якая імкліва знікала.